Baardskeerder-spinnekop - Wikipedia
Ook: Haarskeerder, jagspinnekop, rooiroman
'n Baardskeerder van Arizona in die VSA.
Die baardskeerder-spinnekoppe (Solifugae) is 'n orde van geleedpotige, spinnekopagtige (Arachnida) diere, wat ook onder andere haarskeerders, jagspinnekoppe en rooiromanne genoem word. Hulle is egter nie regte spinnekoppe nie. Die orde omvat meer as 1 000 spesies in ongeveer 153 genera.
Die diertjies kom in warm, droë en by voorkeur woestynagtige gebiede voor, op alle kontinente behalwe Australië en Antarktika. Hulle word veral in Noord-Afrika en die Midde-Ooste aangetref. Hulle vreet termiete, sprinkane, allerlei insekte, maar ook klein knaagdiere, akkedisse, slange en voëltjies.
Die grootste spesies word (met pote ingesluit) 12-15 cm groot. Hulle het 'n geniepsige byt, maar is normaalweg nie gevaarlik vir mense nie. Hulle hardloop soms agter mens se skaduwee aan, wat die indruk skep dat hulle jou jaag.
'n Mannetjie naby Uniondale in die Wes-Kaap.
Baardskeerdersbos in die Rooi-Strandveld van die Overberg in die Wes-Kaap is waarskynlik na hierdie diere genoem.
↑ G. Schmidt (1993). Giftige und gefährliche Spinnentiere (in Duits). Westarp Wissenschaften. ISBN 3-89432-405-8.
↑ M. Aruchami & G. Sundara Rajulu (1978). “An investigation on the poison glands and the nature of the venom of Rhagodes nigrocinctus (Solifugae: Arachnida)”. Nat. Acad. Sci. Letters (India) 1: 191–192.
Ontsluit van "https://af.wikipedia.org/w/index.php?title=Baardskeerder-spinnekop&oldid=1511403"
Die bladsy is laas op 20 November 2016 om 08:29 bygewerk.